Ritratt: Miguela Xuereb  L-Għaqda Pensjonanti tal-General Workers Union (GWU) talbet lis-Sindku tal-Kunsill Lokali ta' Bormla biex jitqiegħdu numru ta' bankijiet tul ix-xatt ta' Bormla. Fi stqarrija l-Għaqda qalet li din it-talba saret wara li numru ta' membri tagħha, fosthom residenti Bormliżi, staqsew biex l-Għaqda titkellem f'isimhom. Hi u titlob lis-Sindku Alison Zerafa Civelli, l-Għaqda saħqet fuq l-importanza li l-bankijiet ikunu addattati għall-anzjani. F'appell biex il-Kunsill Lokali ta' Bormla jilqa' din it-talba, l-għaqda qalet ukoll li tħoss li dak li staqsiet huwa ġust. Appellat ukoll biex kull min jista' jgħin biex il-Kunsill jaċċetta li jżid il-bankijiet. L-importanza li ma ninjorawx lill-anzjani: "L-anzjani jbatu l-aktar meta ma tqishomx is-soċjetà" Min jixtieq jissieħeb fl-Għaqda Pensjonanti tal-GWU għandu jibgħat email fuq pensionerssection@gwu.org.mt jew iċempel fuq 99423191.